Ireneos I av Jerusalem

Ireneos I (borgerlig navn Emmanouil Skopelitis, gresk Ειρηναίος Α΄ resp. Εμμανουήλ Σκοπελίτης; født 17. april 1939 på Samos i Hellas, død 10. januar 2023) var en gresk-ortodoks patriark av Jerusalem.

Han ble valgt til patriark i 2001. I 2005 ble han avsatt av patriarkatets synode fordi han ble mistenkt for å ha godkjent en meget langsiktig bygslingskontrakt, som i realiteten innebar salg av noen eiendommer i den kristne del av gamlebyen i Jerusalem til jødiske investorer. Vedtaket om avsettelse ble bekreftet av en pan-ortodoks synode i Istanbul ledet av den økumeniske patriark.

Jerusalem-patriarkatet degraderte Ireneos dessuten til munk, noe som ifølge den økumeniske patriark ikke er rettmessig. Ireneos sier at han blir holdt fanget i sin leilighet. Patriarkatets talspersoner har ikke gitt noe entydig svar på om dette er tilfellet.

 Referanser 

Kategori:Ortodokse patriarker av Jerusalem
Kategori:Greske ortodokse biskoper
Kategori:Ortodokse biskoper i Det hellige land
Kategori:Ikkepalestinske ortodokse biskoper i Palestina
Kategori:Ikkeisraelske ortodokse biskoper i Israel
Kategori:Personer fra Samos regionalenhet